Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11972

c) minimális legyen az elektromágneses interferencia közöttük. F. 1. 3. Olyan megoldásokat kell biztosítani, melyek a hajózó személyzetet figyelmeztetik, ha a rendszer működése nem biztonságos, és lehetővé teszik számára a helyesbítő intézkedések megtételét. F. 1. 4. Az elektromos energiaellátó rendszer tervezésének olyannak kell lennie, hogy képes legyen biztosítani az elektromos áramot a repülőgép normál üzemeltetése alatt, és a lényeges áramterheléseket is ki tudja szolgálni az elektromos áramtermelő rendszert érintő meghibásodás után, a várható környezeti viszonyok között. 2007/70/II. szám F. 2. Felépítés A műszerek és berendezések felépítésének meg kell felelnie a “D” Alrészben foglalt Szabványoknak. F. 3. Biztonsági és mentőfelszerelések Az előírt biztonsági és mentőfelszereléseknek, – melyeket a hajózó személyzet, vagy az utasok várhatóan használni, vagy működtetni fognak veszélyhelyzetben – megbízhatónak, azonnali használatra késznek és könnyen azonosíthatónak kell lenniük, és működtetési módszerüket világosan kell jelölni. F. 4. Navigációs fények és az összeütközés elkerülésére szolgáló fények F. 4. 1. Az Annex 2-ben előírt fényeknek, melyeket a repülőgépen repülés közben, vagy egy repülőtér forgalmi területén történő üzemelés alatt működtetni kell, olyan intenzitásúnak, színűnek, fedésterületűnek kell lenniük, valamint olyan egyéb jellemzőkkel kell rendelkezniük, melyekkel biztosítva van egy másik légijármű pilótája, vagy a földi személyzet számára, hogy a lehető legtöbb idő álljon rendelkezésre az észlelésre és az összeütközés elkerülése érdekében szükséges manőver végrehajtására. Az ilyen fényforrások megtervezésekor kellő figyelmet kell fordítani azokra a viszonyokra, amelyek között észszerűen elvárható, hogy funkcióiknak megfeleljenek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes